Lietuvos Respublikos Vyriausybė

nutarimas

DĖL LIETUVOS RESPUBLIKOS STAMBIOS PREKYBOS MOKESČIO ĮSTATYMO PROJEKTO NR. XIIIP-3950 IR LIETUVOS RESPUBLIKOS MOKESČIŲ ADMINISTRAVIMO ĮSTATYMO NR. IX-2112 13 STRAIPSNIO PAKEITIMO ĮSTATYMO PROJEKTO NR. XIIIP-3951

2019 m. lapkričio 13 d. Nr. 1126

Vilnius

Vadovaudamasi Lietuvos Respublikos Seimo statuto 138 straipsnio 3 dalimi ir atsižvelgdama į Lietuvos Respublikos Seimo valdybos 2019 m. spalio 23 d. sprendimo Nr. SV-S-1428 „Dėl įstatymų projektų išvadų“ 13 ir 14 punktus, Lietuvos Respublikos Vyriausybė nutaria:

Iš esmės pritarti Lietuvos Respublikos stambios prekybos mokesčio įstatymo projekto Nr. XIIIP-3950 ir Lietuvos Respublikos mokesčių administravimo įstatymo Nr. IX-2112 13 straipsnio pakeitimo įstatymo projekto Nr. XIIIP-3951 (toliau kartu – Įstatymų projektai) tikslui, tačiau pasiūlyti Lietuvos Respublikos Seimui:

1. Organizuoti konsultacijas dėl siūlomo stambios prekybos mokesčio poveikio.

2. Įvertinti Įstatymų projektų suderinamumą su Europos Sąjungos teisės normomis, atsižvelgiant į konkurencijos taisykles.

3. Įvertinti Įstatymų projektų įsigaliojimo datą, atsižvelgiant į Lietuvos Respublikos teisėkūros pagrindų įstatymo ir Lietuvos Respublikos mokesčių administravimo įstatymo nuostatas dėl naujų mokesčių įstatymų įsigaliojimo datos.

Ministras Pirmininkas	Saulius Skvernelis

Finansų ministras	Vilius Šapoka